Тарту университетының Вильянди мәҙәниәт академияһы

Тарту университетының Вильянди мәҙәниәт академияһы () — Эстонияның Вильянди ҡалаһында юғары уҡыу йорто.

Академияла 800-гә яҡын студент уҡый. Улар араһында сит ил (шул иҫәптән Рәсәй Федерацияһы) вәкилдәре бар. Вильянди академияһы башҡа юғары уҡыу йортары менән халыҡ-ара хеҙмәттәшлеген үҫтерә, айырым әйткәндә Псков дәүләт педагогия университеты менән хеҙмәттәшлек итеү программаһы барСтуденты и преподаватели Тартуского университета (Академия культуры Вильянди) выступят с концертом в Пскове. 2015 йылдың мартында Вильянди мәҙәниәт академияһында 35-се Халыҡ-ара Ганза көндәре уҙғарылғанВильянди приглашает на международные Ганзейские дни.

 Тарихы 
1952 йылда Таллинда Kultuurharidusala Kool (һуңыраҡ — Tallinna Kultuurharidustöö Kool) мәктәбе (училищеһы) асылған, бында китапхана эше белгестәрен һәм мәҙәниәт хеҙмәткәрҙәрен әҙерләй башлайҙар. 1960-сы йылдарҙа уҡыу йорто Вильянди ҡалаһына күсерелгән. 1978 йылда ул Viljandi Kultuurikool (Вильянди мәҙәниәт училищеһы) тип атала башлай. 1980 йылда училище юғары уҡыу йорто статусын алған. 1991 йылда юғары уҡыу йорто Viljandi Kultuurikolledž (Вильянди мәҙәниәт колледжы) тип атала башлай, бында халыҡ музыкаһы, художестволы декорация, яҡтылыҡ һәм монтажды үҙ эсенә алған һөнәрҙәр буйынса уҡытҡандар. 2003 йылда юғары уҡыу йорто академия тип атала башлай — Viljandi Kultuuriakadeemia, ә 2005 йыл Тарту университеты менән берләшкән һәм уның тулы атамаһы — Тарту университетының Вильянди мәҙәниәт академияһы (Tartu Ülikooli Viljandi Kultuuriakadeemia) булып киткән.

 Факультеттары 
 мәҙәни белем биреү факультеты (ялды ойоштороу һәм мәҙәниәттә менеджмент һөнәрҙәре);
 башҡарыу сәнғәте факультеты (театр сәнғәте, бейеү сәнғәте, визуаль технологиялар һөнәрҙәре);
 музыка факультеты (традицион музыка, джаз, саунд-инжиниринг һөнәрҙәре);
 халыҡ кәсептәре факультеты (халыҡ туҡыусылығы, халыҡ төҙөлөшө, мираҫ итеп ҡалған кәсептәр һөнәрҙәре).

 Иҫкәрмәләр 

 Һылтанмалар 
 Официальный сайт 
 В Вильянди ждут русских
 В бывшем хлебокомбинате в Вильянди разместится Вильяндиская академия культуры

Категория:Эстонияның юғары уҡыу йорттары